**Важност израде бизнис плана у пољопривреди?**

1. Јасна визија и циљеви

Бизнис план помаже пољопривредницима да дефинишу шта желе постићи, како ће то урадити и у ком временском року. То укључује планирање производње, модернизацију газдинства, диверзификацију прихода и слично.

2. Боље управљање ресурсима

Кроз планирање се ефикасније користе земљиште, механизација, радна снага и финансијска средства. Тиме се смањује ризик од губитака и непланираних трошкова.

3. Основа за инвестиције и кредите

Државне институције, развојне агенције и банке често захтевају бизнис план као основу за одобравање подстицаја, субвенција или кредита. Квалитетно урађен план повећава шансе за добијање подршке.

4. Праћење и евалуација

Бизнис план служи и као референца за праћење остварења циљева. Пољопривредник може упоредити планирано и остварено, те правовремено кориговати ток пословања.

5. Смањење ризика

Идентификацијом потенцијалних препрека и израдом алтернативних решења, бизнис план омогућава бољу припрему за тржишне промене, временске непогоде и друге изазове.

Милош Јелић , саветодавац за рурални развој